### Apstiprināti

ar SIA “Ikšķiles māja” mantas

novērtēšanas un izsoļu komisijas

22.11.2022. lēmumu (protokols Nr.45/2022)

### izsoles noTEIKUMI

**SIA “Ikšķiles māja” kustamās mantas – automašīnas Citroen Berlingo,**

**valsts reģistrācijas numurs JE7487, atsavināšanai**

**1. Vispārīga informācija**

1.1. Izsoles noteikumi, turpmāk tekstā - Noteikumi, nosaka kārtību, kādā tiek organizēta SIA “Ikšķiles māja” īpašumā esošās kustamās mantas - automašīnas Citroen Berlingo, valsts reģistrācijas numurs JE7487, izsole, atbilstoši Publiskas personas mantas atsavināšanas likumam un SIA “Ikšķiles māja” 19.09.2016. iekšējiem noteikumiem “Kārtība, kādā tiek atsavināta Ikšķiles novada pašvaldības SIA “Ikšķiles māja” kustamā manta”. Izsoles veids – **mutiska pirmā izsole ar augšupejošu soli**.

1.2.Izsoli organizē SIA “Ikšķiles māja” Mantas novērtēšanas un izsoļu komisija, turpmāk tekstā - Komisija. Komisijas priekšsēdētāja Ilze Kozule, e-pasts ilze.kozule@ikskilesmaja.lv, tālrunis 26698673.

1.3. **Izsole notiks 2022. gada 15.decembrī plkst. 10:00 SIA “Ikšķiles māja” biroja telpās Peldu ielā 22 (2.stāvs, 211.kabinets), Ikšķilē, Ogres novadā.**

1.5.Sludinājumi par izsoli publicējami: [www.ikskile.lv](http://www.ikskile.lv), www.ogresnovads.lv un pašvaldības informatīvajā izdevumā “Savietis”.

**2. Izsolāmās mantas raksturojums**

2.1. Automašīna Citroen Berlingo, valsts reģistrācijas numurs JE7487, tips - kravas komerctransports, izlaiduma gads -2002, pilna masa 1958 kg, dzinēja tilpums, jauda – 1868 cm3 51 kw (69 zs), degvielas tips – dīzeļdegviela, odometra rādījums 206992 km, mehāniskā ātrumkārba, krāsa – balta, tehniskā apskate līdz 29.11.2023.

2.2. Automašīnai netiek noteikts garantijas termiņš.

2.3. Ar automašīnas tehnisko stāvokli un komplektāciju visas ieinteresētās personas var iepazīties Dainu ielā 4A, Ikšķilē, Ogres novadā, iepriekš piesakoties pa tālruni 26698673.

2.4. Izsolē pārdodamās automašīnas nosacītā (sākuma) cena 1000 EUR (viens tūkstotis *euro*), tai skaitā PVN; nodrošinājuma nauda 100 EUR (viens simts *euro*); izsoles solis 50.00 EUR (piecdesmit *euro*).

2.5. Nodrošinājuma nauda jāieskaita SIA “Ikšķiles māja” bankas norēķinu kontā Nr.LV44UNLA0050017043444, a/s “SEB banka”.

**3.Izsoles noteikumi**

3.1. Par izsoles dalībnieku var būt jebkura maksātspējīga fiziska vai juridiska persona, arī personālsabiedrība, kura saskaņā ar Latvijas Republikā spēkā esošiem normatīviem aktiem var iegūt kustamo mantu.

3.2. Izsolei var pieteikties no sludinājuma SIA “Ikšķiles māja” mājas lapā [www.ikskilesmaja.lv](http://www.ikskilesmaja.lv) publicēšanas brīža.

3.3. Izsolē var piedalīties persona, kura līdz 2022.gada 15.decembra plkst. 9:00 reģistrējusies dalībai izsolē - iesniegusi personiski vai elektroniski (birojs@ikskilesmaja.lv) dokumentus dalībai izsolē un samaksājusi nodrošinājuma summu.

3.4. Lai piedalītos izsolē, juridiskām personām ir jāiesniedz šādi dokumenti:

3.4.1. pieteikums (Noteikumu 1.pielikums) par piedalīšanos izsolē;

3.4.2. nodrošinājuma summas samaksu apliecinošs dokuments:

3.4.3. pilnvara pārstāvēt juridisko personu (uzrādot personu apliecinošu dokumentu), ja izsolē nepiedalās persona, kurai ir paraksta tiesības.

3.5. Lai piedalītos izsolē, fiziskām personām ir jāiesniedz šādi dokumenti:

3.5.1. pieteikums (Noteikumu 1. pielikums) par piedalīšanos izsolē, kas apliecina kustamās mantas pirkšanu saskaņā ar šiem izsoles noteikumiem;

3.5.2. nodrošinājuma summas samaksu apliecinošs dokuments:

3.5.3. notariāli apliecināta pilnvara pārstāvēt citu fizisku personu izsolē (uzrādot pasi vai identifikācijas karti), ja pārstāv citu fizisku personu.

3.6. Ārvalstīs izsniegti dokumenti tiek pieņemti, ja tie noformēti atbilstoši Latvijai saistošu starptautisku līgumu noteikumiem.

3.7. Pretendentu atbilstību Noteikumiem izvērtē Komisija.

3.8. Izsoles dalībniekus, kuri izpildījuši izsoles priekšnoteikumus, reģistrē izsoles dalībnieku sarakstā.

3.9. Izsoles dalībnieku nereģistrē, ja:

3.9.1. nav vēl iestājies vai ir jau beidzies izsoles dalībnieku reģistrācijas termiņš;

3.9.2. dalībnieks nav iesniedzis visus šajos Noteikumos minētos dokumentus.

3.10. Gadījumā, ja uz izsoli reģistrējies tikai viens izsoles dalībnieks, kustamo mantu pārdod vienīgajam reģistrētajam izsoles dalībniekam par izsoles nosacīto (sākuma) cenu, kas ir paaugstināta par vienu izsoles soli.

3.11. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

3.12. Komisijai ir tiesības atstādināt pretendentu vai pārtraukt un atcelt izsoli, ja konstatēti vienošanās fakti.

**4. Izsoles norise**

4.1. Izsoli vada Komisijas priekšsēdētājs vai kāds no Komisijas locekļiem.

4.2. Izsoles dalībniekam Komisija pirms izsoles sākšanas izsniedz solītāja kartīti ar numuru, kuru izmanto solīšanā.

4.3. Izsoles vadītājs atklāj izsoli, raksturo izsolāmo mantu un paziņo tās nosacīto (sākuma) cenu, kā arī summu, par kādu cena pieaug ar katru nākamo solījumu.

4.4. Komisija izsoles gaitā protokolā atzīmē katra izsoles dalībnieka piedāvāto cenu, turpinot cenas atzīmēšanu, kamēr to paaugstina. Atsakoties no tālākas solīšanas, katrs dalībnieks ar parakstu izsoles dalībnieku reģistrācijas sarakstā apstiprina savu pēdējo solīto cenu.

4.5. Izsoles dalībnieki solīšanas procesā paceļ kartīti ar numuru - viena izsoles dalībnieka kartītes pacelšana nozīme cenas pacelšanu uz vienu soli. Izsoles vadītājs paziņo pirmā solītāja kartītes numuru un piedāvāto cenu. Ja neviens no mutiskās izsoles dalībniekiem vairs nepārsola augstāko nosolīto cenu, izsoles vadītājs trīs reizes atkārto visaugstāk nosolīto cenu un fiksē to ar vārdu “pārdots”.

4.6. Ja izsoles dalībnieks, kurš nosolījis kustamo mantu, neparakstās izsoles dalībnieku sarakstā, tiek uzskatīts, ka viņš atteicies no nosolītās mantas. Pēc Komisijas lēmuma to svītro no izsoles dalībnieku saraksta un viņam neatmaksā nodrošinājuma naudu. Šajā gadījumā par mantas nosolītāju uzskata izsoles dalībnieku, kurš nosolījis nākamo augstāko cenu, un viņam piedāvā izsoles dalībnieku sarakstā apliecināt ar savu parakstu piekrišanu slēgt pirkuma līgumu.

4.7. Kustamā manta tiek pārdota izsoles dalībniekam, kurš nosola augstāko cenu, kura ir pirkuma maksa.

4.8. Dalībniekiem, kas ir iesnieguši pieteikumu, bet nav uzvarējuši izsolē, nodrošinājums tiek atmaksāts septiņu darba dienu laikā pēc izsoles dienas.

**5.Samaksas kārtība**

5.1.Izsoles dalībnieks, kurš atzīts par mantas nosolītāju, personīgi vai ar pilnvarotās personas starpniecību 1 (vienas) darba dienas laikā saņem izziņu norēķinam par izsolē iegūto mantu.

5.2. Piedāvātā augstākā nosolītā summa par kustamo mantu, atrēķinot iemaksāto nodrošinājuma naudu, jāsamaksā 7 dienu laikā, skaitot no izziņas saņemšanas dienas.

5.3.Ja nosolītājs noteiktajā termiņā nav samaksājis nosolīto summu, Komisijai ir tiesības pieņemt lēmumu par to, ka izsoles uzvarētājs zaudē tiesības uz nosolīto mantu, nodrošinājuma nauda netiek atmaksāta un atzīt par izsoles uzvarētāju izsoles dalībnieku, kurš piedāvājis nākamo augstāko cenu (pārsolītais pircējs). Komisija piedāvā pirkt kustamo mantu pārsolītajam pircējam par viņa nosolīto augstāko cenu (nākamā augstākā cena). Pārsolītajam pircējam ir tiesības divu nedēļu laikā no piedāvājuma saņemšanas dienas paziņot Komisijai par kustamās mantas pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumus. Ja pārsolītais pircējs piekrīt Komisijas piedāvājumam, nosolītā summa jāsamaksā un jāslēdz pirkuma līgums Komisijas noteiktajā termiņā.

5.4.Ja pārsolītais pircējs atsakās pirkt kustamo mantu, neveic pirkuma maksas samaksu un/vai neparaksta pirkuma līgumu, kā arī gadījumā, ja neviens pircējs nav iesniedzis piedāvājumu, kas ir augstāks par mantas nosacīto cenu, izsole atzīstama par nenotikušu, un SIA “Ikšķiles māja” lemj par kustamās mantas tālāku atsavināšanu.

**6.Nenotikusi izsole**

6.1.Izsole atzīstama par nenotikušu, ja:

6.1.1.noteiktajā laikā ir reģistrējies vismaz viens dalībnieks, bet neviens neiesniedz piedāvājumu;

6.1.2.nosacītā cena nav pārsolīta;

6.1.3.noteiktajā termiņā neviens dalībnieks nav reģistrējies.

**7. Pirkuma līguma slēgšana**

7.1.Pirkuma līgumu paraksta septiņu dienu laikā pēc izsoles dienas.

7.2.Visus izdevumus, kas saistīti ar kustamās mantas – automašīnas pirkuma pārdevuma līguma slēgšanu un reģistrāciju Ceļu satiksmes drošības direkcijā uz pircēja vārda, sedz pircējs.

Komisijas priekšsēdētāja I.Kozule

1.pielikums

**SIA “Ikšķiles māja”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskas personas vārds, uzvārds; juridiskas personas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods; reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis)

**PIETEIKUMS**

**kustamās mantas izsolei**

Vēlos pieteikties automašīnas Citroen Berlingo, valsts reģistrācijas numurs JE7487, atklātai mutiskai izsolei ar augšupejošu soli.

Apliecinu, ka:

1) esmu iepazinies(-usies) ar izsoles noteikumiem, man pret tiem iebildumu nav, tie ir saprotami un apņemot tos ievērot;

2) man nav pretenziju pret izsolāmās mantas faktisko stāvokli;

3) visa sniegtā informācija ir patiesa.

Pievienotie dokumenti:

 nodrošinājuma summas iemaksas apliecinošs dokuments;

 pilnvara

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022.gada \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)